Document ID: 32006R1133

NARIADENIE KOMISIE (ES) č. 1133/2006
z 25. júla 2006,
ktorým sa určuje, do akej miery možno vyhovieť žiadostiam o udelenie dovozných licencií na mesiac jún 2006 na niektorý živý hovädzi dobytok v rámci colnej kvóty ustanovenej v nariadení (ES) č. 1217/2005
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (1),
so zreteľom na nariadenie Komisie (ES) č. 1217/2005 z 28. júla 2005, ktorým sa stanovujú podrobné pravidlá uplatňovania colnej kvóty na niektorý živý hovädzí dobytok s pôvodom v Bulharsku podľa rozhodnutia Rady 2003/286/ES (2), a najmä na jeho článok 4,
keďže:
(1)
Článok 1 nariadenia (ES) č. 1217/2005 ustanovil počet kusov živého hovädzieho dobytka pôvodom z Bulharska, ktoré možno dovážať za zvláštnych podmienok v období od 1. júla 2006 do 30. júna 2007, na 7 200.
(2)
Článok 4 ods. 2 nariadenia (ES) č. 1217/2005 ustanovuje, že žiadané množstvá môžu byť znížené. Predložené žiadosti sa týkajú celkového množstva, ktoré presahuje dostupné množstvá. Za týchto podmienok a na účely zabezpečenia spravodlivého rozdelenia dostupných množstiev je potrebné rovnomerne znížiť žiadané množstvá,
PRIJALA TOTO NARIADENIE:
Článok 1
Každej žiadosti o udelenie dovozných práva podanej v zmysle článku 3 ods. 3 nariadenia (ES) č. 1217/2005 sa vyhovie do výšky 23,5448 % požadovaných množstiev.
Článok 2
Toto nariadenie nadobúda účinnosť 26. júla 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 25. júla 2006

Labels: 3
18
6